open-index/open-wikipedia-markdown huggingface dataset:
SaPo

**SaPo** eli salapoliisiromaanit on WSOY:n salapoliisikirjallisuuteen ja jännityskirjallisuuteen keskittyvä kirjasarja. Sarjaa on julkaistu vuodesta 1953. SaPo-kirjoja oli ilmestynyt vuoden 2011 loppuun mennessä 457. Sarjaan kuuluu muun muassa suurin osa Agatha Christien suomennetusta kirjallisuudesta ja Rex Stoutin kirjallisuutta.

## Kirjat

## Lähteet

## Aiheesta muualla
* Sapo-sarja-blogi, muun muassa laajasti kuvauksia teoksista
* Sapo-dekkarit saivat uuden ilmeen (HS.fi)
Kardinal Offishall

**Jason D. Harrow** (s. 12. toukokuuta 1976 Scarborough, Ontario, Kanada) paremmin tunnettu taiteilijanimellään **Kardinal Offishall**, on kanadalainen rap-muusikko ja tuottaja. Hän tekee reggae- ja dancehall-tyylistä hip hopia.

## Biografia
Harrow syntyi Torontossa Scarborough -kaupunginosaan Kanadassa 12. toukokuuta 1976. Hän kasvoi jamaikalaisten vanhempien kasvattamina. Myöhemmin perhe muutti Toronton Oakwood-Vaughan -kaupunginosaan. Harrow aloitti räppäämisen 8-vuotiaana ja hän voitti rap-kilpailun 12-vuotiaana. 12-vuotiaana hän myös esiintyi lavalla livenä esimmäistä kertaa elämässään. Lavalla hänen kanssaan oli Nelson Mandela ensimmäisen Toronto-vierailunsa aikana. Vuonna 1993 Harrow keksi taiteilijanimekseen "KoolAid". Pian hän kuitenkin muutti nimen "Kardinal Offishalliksi", saatuaan inspiraatiota ranskalaisesta poliitikosta Kardinaali Richelieusta.

## Ura
Kardinal teki sopimuksen Warner/Chappell Music Canada -levy-yhtiön kanssa, kun hän oli 20-vuotias. Vuonna 1996 julkaistiin Kardinalin ensimmäinen single: "Naughty Dread", joka oli mukana *Rap Essentials Volume One* -kokoelmalla.

Vuonna 1997 julkaistiin Kardinal Offishallin debyyttialbumi *[[Eye & I]]*, Capitol Hill Music -levy-yhtiön kautta. Albumilta julkaistiin yksi single: "On Wit Da Show". Hän oli myös mukana hip hop -yhtye Rascalzin kappaleella "Northern Touch".

Vuonna 2000 Kardinal teki sopimuksen MCA Recordsin kanssa ja vuonna 2001 julkaistiin Kardinalin toinen studioalbumi *[[Quest for Fire: Firestarter, Vol. 1]]*

Kardinalin kolmas studioalbumi *[[Fire and Glory]]* julkaistiin vuonna 2005. Albimlta julkaistiin singlet "Everyday (Rudebwoy)", "Heads Up" ja "Feel Alright".

Kardinal Offishallin neljäs studioalbumi *[[Not 4 Sale]]* julkaistiin syyskuussa 2008. Albumilta julkaistiin singlet "Dangerous" (feat. Akon), "Set It Off" (feat. Clipse), "Burnt" (feat. Lindo P) ja "Numba 1 (Tide Is High)" (feat. Rihanna). Tosin "Numba 1 (Tide Is High)" -kappaleen musiikkivideo versiolla Rihanna on korvattu Keri Hilsonilla.

## Diskografia
### Albumit
* Eye & I (1997)
* Quest for Fire: Firestarter, Vol. 1 (2001)
* Fire and Glory (2005)
* Not 4 Sale (2008)

### Singlet
* "Naughty Dread" (1997)
* "On Wit da Show" (1998)
* "BaKardi Slang" (2001)
* "Ol' Time 
* "Belly Dancer" (feat. Pharrell) (2003)
* "Heads Up" (2005)
* "Everyday (Rudebwoy)" (feat. Ray Robinson) (2005)
* "Feel Alright" (2006)
* "Dangerous" (feat. Akon) (2008)
* "Set It Off" (feat. Clipse) (2008)
* "Burnt" (feat. Lindo P) (2008)
* "Numba 1 (Tide Is High)" (feat. Keri Hilson) (2008)
* "Put Your Drinks Up" (feat. DJ Mad & Fatman Scoop) (2009)
* "Clear" (2009)
* "Body Bounce" (mukana Akon)(2010)

### EP:t
* Husslin' (2000)

### Mixtapet
* Kill Bloodclott Bill (2004)
* Canadian Coke (2006)
* Do the Right Thing (2007)
* Limited Time Only (2008)

## Lähteet

## Aiheesta muualla
* Virallist sivut 
*
Terveyskeskus (yhtye)

**Terveyskeskus** on vuonna 1982 Joensuussa perustettu suomalainen hardcore punk -yhtye. Yhtyeessä ovat soittaneet muun muassa Tuomas "Tumppi" Moilanen (soittanut myös muun muassa Mana Manassa), Arto "Otra" Romppanen (Mana Mana, Psychoplasma ym.), Timo Puukko (Mana Mana, Psychoplasma), Kimmo "Kaltsu" Kuosmanen (Mana Mana), Jyri "Jysky" Koskinen (Unborn-SF) ja Vesa "Kike" Turunen (Yell of Eyes, Totaalinen dekadenssi).

## Diskografia

### EP:t

* 
* 
*  (mini-CD)

### Albumit

*  (sisälsi myös Pimeys ja Maailmanloppu EP:t)
* *Omat koirat puree *(Svart Records, 2013)

## Lähteet

* Terveyskeskus Finnmusic.netin tietokannassa
* Lammaszinen levyarvio - Omat koirat puree
* Levy-yhtiö Hiljaisten levyjen tekemä sukupuu Joensuun rock-scenestä
Pekka Suvanto

**Pekka Väinö Antero Suvanto** (11. huhtikuuta 1924 Akaa – 30. maaliskuuta 2014 Helsinki) oli suomalainen historiantutkija ja professori. Hän oli Helsingin yliopiston yleisen historian apulaisprofessori 1971–1982 ja varsinainen professori 1982–1987. Hänen tutkimusalaansa olivat uuden ajan poliittinen, aate- ja oppihistoria sekä historian metodologia.

Suvanto käsitteli väitöskirjassaan 30-vuotisen sodan keisarillisten joukkojen ylipäällikköä Albrecht von Wallensteinia. Myöhemmin hän julkaisi tutkimuksen Axel Oxenstiernasta ja Wallensteinista, *Axel Oxenstiernan Saksan-politiikka ja Wallenstein*. Teosten ansiosta hän oli kansainvälisesti merkittävä 30-vuotisen sodan tutkija. 1985 ilmestyi hänen teoksensa Marxin ja Engelsin käsityksistä väkivaltaisista konflikteista ja 1994 tutkimus poliittisen konservatismin historiasta.

Pekka Suvannon veli oli historiantutkija Seppo Suvanto.

## Teoksia
* *Akaan historia: Toijala-Kylmäkoski-Viiala 2*. Toijalan kauppalan, Kylmäkosken ja Viialan kuntien sekä Akaan, Kylmäkosken ja Viialan seurakuntien yhteinen historiatoimikunta, 1954
* *Wallenstein und seine Anhänger am Wiener Hof zur Zeit des zweiten Generalats 1631–1834*. Diss. Studia historica, 5. Suomen historiallinen seura, 1963. 
* *Axel Oxenstiernan Saksan-politiikka ja Wallenstein*. Tampere, Tampereen yliopisto 1970.
* *Die deutsche Politik Oxenstiernas und Wallenstein*. Studia historica, 9. Suomen historiallinen seura, 1979. . .
** Yleisen historian lähteet ja niiden käyttö*. Toimite. Gaudeamus, 1977. 
* *Marx und Engels zum Problem des gewaltsamen Konflikts*. Suomen historiallinen seura, 1985 (Studia historica, ISSN 0081-6493; 18). 
* *Mongoleja vai germaaneja? Rotuteorioiden suomalaiset*. Aira Kemiläinen, Marjatta Hietala, Pekka Suvanto. Historiallinen arkisto, 86. Helsinki: Suomen historiallinen seura, 1985. . 
**Suomi, itä ja länsi: professori Tuomo Polvinen 60 vuotta 2.12.1991* Toimittaneet Pekka Suvanto ym. WSOY, 1991.  
* *Konservatismi Ranskan vallankumouksesta 1990-luvulle*. Suomen Historiallinen Seura, 1994 .
* *Conservatism from the French Revolution to the 1990s*. (Tiivistelmä alkuteoksesta.) Macmillan: 1997. 
* *Mariankatu viisi ja seitsemän: Taloutta, kulttuuria, politiikkaa ja rakennustaidetta.* Suomalaisen Kirjallisuuden Seuran toimituksia, 888. Suomalaisen Kirjallisuuden Seura, 2002.  

## Lähteet
Erik Johan Löfgren

**Erik Johan Löfgren** (15. toukokuuta 1825 Turku – 10. joulukuuta 1884) oli suomalainen taidemaalari. Hänen maalaustyylinsä oli lyyrisen romanttista ja hän maalasi muotokuvia sekä historian tapahtumista aiheensa saaneita maalauksia. Löfgren opiskeli T. J. Leglerin johdolla Ruotsin kuninkaallisessa taideakatemiassa Tukholmassa 1842–1850 ja sitten Düsseldorfin taideakatemiassa O. Mengelbergin ja F. Th. Hildebrandtin johdolla 1853–1858.

Löfgren toimi taulujen restauroijana Tukholmassa 1842–1853 ja myöhemmin 1870-luvulla hän oli opettajana Helsingin yliopiston piirustussalissa. Löfgrenin vanhemmat olivat kauppias Johan Gabriel Löfgren ja Katarina Erikintytär o.s. Wahlsten. 

## Teoksia
* *[[Pyhä Cecilia]]* 1848
* *[[Fredrik Cygnaeus|Fredrik Cygnaeuksen]] muotokuva* 1856
* Lapväärtin kirkon alttaritaulu 1861 (kopio Leonardo da Vincin "Pyhä ehtoollinen"-maalauksesta)
* *Johan Ludvig Runebergin muotokuva* 1861
* *[[Eerik XIV ja Kaarina Maununtytär]]* 1864

## Palkinnot
* I palkinto Suomen Taideyhdistyksen ylimääräisessä kilpailussa 1866
* Pietarin taideakatemian pieni kultamitali 1873

## Lähteet

## Aiheesta muualla

* Erik Johan Löfgrenin elämäkerta Kansallisbiografiassa
* Vantaan aikuislukion taidehistorian kurssi - Düsseldorfilaisia taiteilijoita
Threshold (suomalainen yhtye)

**Threshold** oli suomalainen vuoden 1981 tienoilla vaikuttanut progressiivista rockia soittanut yhtye. Yhtyeen muodostivat Ari Taskinen ja Pekka "Vando" Suvanto. Threshold oli vuonna 1981 mukana Pelle Miljoonan kesäsirkuskiertueella ja teki myös joitakin omia keikkoja. Keikoilla yhtyeessä soitti myös basisti Junior Simola. Johanna julkaisi yhtyeeltä kaksi singleä ja yhden albumin. Albumilla soittivat Taskisen ja Suvannon ohella myös Esa Kotilainen, Yari, Rubberduck Jones, Stefan Piesnack, Pia-Maria Noponen ja Jone Takamäki.

## Diskografia

### Singlet

* "Empty like space" / "Sun" (Johanna, 1981)
* "Tunnen atomipommin sisälläni" / "Muukalainen" (Johanna, 1981)

### Albumi

* 

## Lähteet

* Threshold Finnmusic.netin tietokannassa

### Viitteet
Etelänkultasade

**Etelänkultasade** (*Laburnum anagyroides*) on keltakukkainen pensas, jota kasvatetaan koristekasvina. Koko kasvi on myrkyllinen; se sisältää muun muassa sytisiiniä (C11H14N2O, CAS-numero 485-35-8).

Kultasateet ovat saaneet nimensä kellankultaisina ryöppyinä roikkuvista kukinnoistaan. Etelänkultasateen versot, palot ja nuoret lehdet ovat karvaiset. Suomessa se on arempi kuin sukulaislajinsa ja vaatii suojaisen, mutta silti aurinkoisen kasvupaikan.

## Lähteet

## Aiheesta muualla
* Laji.fi: Etelänkultasade (''Laburnum anagyroides'')
Jouni Hokkanen

**Jouni Hokkanen** (s. 1964) on helsinkiläinen dokumentaristi, freetoimittaja ja kriitikko.

## Filmografia
* *Pyongyang Robogirl* (2002)
* *Kauhun kummisedät* (2002)
* *No Need for Traffic Lights*(2002)
* *Children's Palace* (2003)
**Hong Kong Sars Blues* (2003)
* *Migrant Workers Are Not Terrorists* (2005)
* *The Dictators' Cut – Cinema in North Korea* (2005)
* *[[Tehran Taxi]]* (2006)
* *DMZ* (2007)
**Kinbaku* (2010)
* *[[Jumalan keho]]* (2013)

## Teokset
*Roskaelokuvat (Hiljainen Kulttuuriyhdistys / 1991)
*Räjähtävä valas (Johnny Kniga / WSOY 2007)
*Roskaelokuvat - laajennettu ja uudistettu juhlapainos (Johnny Kniga / WSOY 2011)
* 
* 

## Muuta toimintaa
Radio Ylen Ykkösen dokumenttiryhmän jäsen; hän on tehnyt kymmeniä pitkiä ja lyhyitä radiodokumentteja, mm. *Davai Davai – venäläistä teknoa*, *Pietarin poikia – sukellus venäläiseen gay-kulttuuriin* ja *Hongkong – tuoksuva satama*.

Hokkanen on Yle Teeman Kino Into -elokuvapaikan tuottaja ja Rakkautta & Anarkiaa -elokuvafestivaalin aasialaisen elokuvaohjelmiston valitsija.
Hän on Korean niemimaan ja erityisesti alueen kulttuurin asiantuntija.

## Lähteet

## Aiheesta muualla
* Katso elokuva The Dictator's Cut Ylen Areenasta 
* Kinbaku-dokumentin kuvauksissa
* Kiminmaan kultaiset kapitalistit
* YleQ Kino Kangassalo Podcast Pohjois-Koreasta 
* Salaseurat Like-Uutisissa 
* Filkkareiden haastattelu 
* ''Migrant Workers Are Not Terrorists'' palkinto Dubaissa' 
* Roskaelokuvat kritiikki 
* Kim Jong Il ja elokuva
* Lävistetyt kirjan uutisointia
* Kinbaku ReelPortissa
* Kinbaku palkitaan Espanjassa
Karl Anders Ekman

**Carl Andreas (Karl Anders) Ekman** (30. maaliskuuta 1833 Viipuri – 1. joulukuuta 1855) oli suomalainen Düsseldorfin koulukuntaan kuulunut taidemaalari.

Ekmanin vanhemmat olivat kappalainen Fredrik Joakim Ekman ja Sofia Agata o.s. Ingman. Hänen setänsä oli taidemaalari R. W. Ekman. Karl Anders Ekman opiskeli Tukholman Kuninkaallisessa taideakatemiassa vuosina 1844–1846, Suomen Taideyhdistyksen piirustuskoulussa Turussa 1849–1852, Kööpenhaminan kuninkaallisessa taideakatemiassa 1853–1854 ja Düsseldorfin taideakatemiassa 1854–1855.

Ekman oli lupaava taiteilija, mutta hän sairastui keuhkotautiin ja kuoli 22-vuotiaana Düsseldorfissa.

## Kuvia teoksista


File:Henrik Lalli Ekman.JPG|*Piispa Henrikin surma*, 1854
File:Anders Ekman - Väinämöinen stringing his kantele - A II 985-138 - Finnish National Gallery.jpg|*Väinämöinen kiinnittää kielet kanteleeseen*, 1855
File:Anders Ekman - Kaksi miestä varkaissa... - A II 985-144 - Finnish National Gallery.jpg|*Kaksi miestä varkaissa...*, 1855
File:Anders Ekman - Väinämöinen - A II 1575-11 - Finnish National Gallery.jpg|*Väinämöinen*, tekovuosi tuntematon


## Lähteet
* 
* Vantaan aikuislukion taidehistorian kurssi - Düsseldorfilaisia taiteilijoita 

## Aiheesta muualla

*
Time Flies

**Time Flies** oli vuosina 1990&ndash;1997 toiminut suomalainen punkpopyhtye. Yhtyeen kokoonpanon muodostivat aiemmin Ylivieskassa metalliyhtye Claymoressa soittaneet Olli Linna (laulu, kitara), Esa Linna (basso, laulu) ja Tomi Korhonen (kitara, taustalaulu) sekä kannuslaisessa Pathetic-yhtyeessä soittanut Kim Kannussaari (rummut). 

Time Fliesin kaksi ensimmäistä EP:tä olivat omakustanteita, joiden tuottajana ja äänittäjänä toimi kolmas Linnan veljes, Juha. Klamydian Vesa Jokinen näki yhtyeen esiintymisen, minkä seurauksena Jokisen Kråklund Records julkaisi alkuvuodesta 1994 ilmestyneen mini-CD:n *Bubblegum Punk*. Yhtyeen viimeiseksi levyksi jäi vuonna 1995 julkaistu *Happy Smile*. "Space Aliens" -kappale oli mukana K-Telin Punk+-kokoelmalla. Time Flies äänitti vuonna 1996 albumin työnimellä *Pumporganbank*, mutta sitä ei koskaan ehditty julkaisemaan yhtyeen hajottua keväällä 1997.

Time Flies on sittemmin aktivoitunut kolmijäsenisenä muutamille keikoille vuodesta 2013 alkaen. Nykyiset jäsenet ovat Esa Linna, Tomi Korhonen ja Kim Kannussaari. Olli Linna kuoli vuonna 2002 sairaskohtaukseen.  

## Diskografia

### EP:t

* *Time Flies* (Linna Bros., 1991)
* *Bon Appetit* (Linna Bros., 1993)

### Albumit

*  (mini-CD)
* 

## Lähteet

* Time Flies Finnmusic.netin tietokannassa
Nils Gyldenstolpe

**Nils Carl Gustaf Fersen Gyldenstolpe** (30. syyskuuta 1886 Östersund – 10. huhtikuuta 1961 Tukholma) oli ruotsalainen kreivi ja lintutieteilijä.

## Elämäkerta
Nils Gyldenstolpe oli kreivi August Gustaf Fersen Gyldenstolpen ja Hedvig Fredrika Alice Nierothin kolmas lapsi. Hän oli kreivi ja marsalkka Nils Gyldenstolpen (s. 1642 Turku, k. 1709 Tukholma) jälkeläinen kahdeksannessa polvessa. Hänen puolisonsa oli Sofia Margareta Emilia Heijkensköld.

Gyldenstolpe tutki Ruotsin Lappia vuosina 1906 ja 1909. Vuonna 1910 hän matkusti Algeriassa, 1911–1912 Thaimaassa ja 1914–1915 Malakan niemimaalla. Siinä välissä hän opiskeli Uppsalan yliopistossa. Vuonna 1914 Gyldenstolpe liittyi professori Lönnbergin tutkimusryhmään Ruotsin kansallismuseon selkärankaisten osastolle, jossa hän työskenteli loppuelämänsä ajan. 1921–1922 hän osallistui keskiseen Afrikkaan tehdylle tutkimusmatkalle. Vuonna 1924 hän väitteli tohtoriksi Lundin yliopistossa Afrikanretkensä kokoelmasta. Viimeisen matkansa hän teki Uuteen-Guineaan 1951.

Gyldenstolpe perehtyi etenkin Etelä-Amerikan linnustoon, ja hän lähetti sinne useita ammattimaisia keräilijöitä hankkimaan näytteitä. Kaikista näytteistä hän laati tarkan luettelon.

Gyldenstolpe nimesi joitakin uusia lintulajeja ja alalajeja, muun muassa kalaharinkiurun (*Mirafra passerina*) ja kastanjakurkkuorneeron (*Synallaxis cherriei*).

## Teoksia
* *Birds collected by the Swedish zoological expedition to Siam 1911-1912*. Uppsala. Almqvist & Wiksells Boktrykeri, 1913. 
* *Zoological results of the Swedish zoological expeditions to Siam, 1911-1912 & 1914-1915*. Tukholma. Almqvist & Wiksells Boktryckeri, 1916.
* *Types of Birds in the Royal Natural History Museum in Stockholm*. Tukholma. Almqvist & Wiksells Boktryckeri, 1926.
* *Notes on ant wrens allied to Myrmotherula surinamensis Gmelin, together with the descriptions of two new forms*. Tukholma. Almqvist & Wiksells Boktryckeri, 1930. 
* *On a new spine-tail from east Ecuador together with some notes on the forms of the Synallaxis rutilana-group*. Tukholma. Almqvist & Wiksell, 1930.
* *A manual of Neotropical sigmodont rodents*. Tukholma. Almqvist & Wiksells boktryckeri Ab, 1932.
* *A remarkable new flycatcher from Madagascar*. Uppsala. 1933.
* *Orort land : en forskningsresa till Nya Guinea*. Tukholma. Wahlström & Wilstrand, n. 1953. 

## Lähteet
* 
* 

### Viitteet

## Aiheesta muualla
* Gyldenstolpen perheen kirjekokoelma
* 
* Types of Birds in the Royal Natural History Museum in Stockholm 
* Adelsvapen
Har Nof

**Har Nof** (, ) on kukkulan rinteellä sijaitseva asuinalue Israelissa Jerusalemin länsiosassa. Alueella asuu noin 20&nbsp;000 asukasta, pääasiassa ortodoksijuutalaisia. Har Nofin ensimmäiset talot rakennettiin 1980-luvun alkupuolella.

## Lähteet
Salamandastron (vuori)

**Salamandastron** on kuvitteellinen vuorilinnoitus, joka esiintyy Brian Jacquesin Redwallin taru -sarjassa. Salamandastron  on sammunut tulivuori ja sijaitsee suuren meren rannalla Sammalkukkametsän läntiselle laidalla. Salamandastron on suuri vuori, johon kuuluvat jänisten parakit, ruokasali, keittiö ja kellari, mäyrävaltiaan henkilökohtaiset tilat, ahjo ja asevarasto. Vuoren sisällä on myös salaperäinen huone, jonne vain mäyrävaltiaat voivat mennä ja vain he ja muutamat muut jänikset tietävät paikasta. Huoneen seinällä on kaiverruksia, joissa ennustetaan tulevia tapahtumia, jotka liittyvät mäyrävaltiaaseen itseensä (kuten Boarin ja Veitsihampaan taistelu *Sammalkukkametsän sodassa*). Salamandastron on yritetty valloittaa muutaman kerran, mutta tuloksetta.

Vuorta hallitsee mäyrävaltias ja edellisen mäyrävaltiaan kuoltua, vuorelle tavalla ja toisella tulee hänen tilalleen toinen mäyrävaltias. Salamandastronin hallitsija on yleensä urosmäyrä, mutta Redwallin taru kymmenennessä osassa vuorta hallitsi naarasmäyrä. Valtiaan alaisuudessaan toimii jänisten kaukopartio, joka suojelee metsänasukkaita laivarotilta ja tuholaisilta. Kaukopartion koko on vaihdellut kirjojen mittaan, muutamasta jäniksestä noin tuhanteen jänikseen.

## Salamandastronin mäyrävaltiaat
*Mäyrämajan Vanha Isäntä (mainittu *[[Sammalkukkametsän sota]]* -kirjassa)
*Boar Taistelija (*Sammalkukkametsän sota*)
*Päivänsäde Nuijamäyrä (*[[Pahan jälkeläinen]]*)
*Miekantakoja Juovaselkä (*[[Mariel, taistelija]]*)
*Urhojuova Väkevä (*[[Salamandastronin aarre]]*)
*Valkoturkki Mahtava (*Salamandastronin aarre*)
*Kreeta Ruususilmä (*[[Jänisten kaukopartio]]*)
*Ruusilma Viisas (*Jänisten kaukopartio*)
Victoria Åberg

**Ulrika Victoria Åberg** (23. helmikuuta 1824 Loviisa – 15. heinäkuuta 1892 Weimar, Saksa) oli suomalainen Düsseldorfin koulukuntaan kuulunut taidemaalari. Hän oli yhdessä Alexandra Frosterus-Såltinin kanssa ensimmäisiä merkittäviä suomalaisia naistaiteilijoita.

## Elämänvaiheet
Åbergin vanhemmat olivat kirjanpitäjä Gustaf Anton Åberg ja Maria Agata o.s. Grönqvist. Hän opiskeli Suomen Taideyhdistyksen piirustuskoulussa 1848 ja sen jälkeen Hans Guden johdolla Düsseldorfin taideakatemiassa 1858–1860 sekä vielä Dresdenissä ja Weimarissa 1863.

Åberg toimi piirustuksenopettajana eri oppikoulussa vuosina 1846–1868. Hän muutti 1860-luvulla pysyvästi Saksaan ja oleskeli sitten myös useaan otteeseen Italiassa. Vuodesta 1883 Åberg asui Weimarissa. Åbergin saksalaisen romantiikan hengessä tehdyt maisemamaalaukset saivat paremman vastaanoton ulkomailla kuin Suomessa. 

## Teoksia
* *Saksalainen maisema*, 1860
* *Näköala Olavinlinnaan*, 1864
* *Kuutamomaisema*, 1872

## Kuvia teoksista

Tiedosto:Åberg, Saksalainen maisema.jpg|Victoria Åberg: *Saksalainen maisema*, 1860.
File:Jokimaisema, Painting by Victoria Åberg.jpg|Victoria Åberg: *Jokimaisema*, 1868 jälkeen.
Tiedosto:Åberg, Joenrantamaisema.jpg|Victoria Åberg: *Joenrantamaisema*, 1881.
File:Olavinlinna, Painting by Victoria Åberg.jpg|Victoria Åberg: *Olavinlinna*, ajoittamaton.


## Palkinnot
* 1. palkinto dukaattikilpailussa 1861
* Pietarin taideakatemian arvonimi ”Ensiluokan taiteilija” 1866

## Lähteet
* 
* 
* 

## Kirjallisuutta
* 
* 

## Aiheesta muualla

* 
* Victoria Åberg 1824 - 1924, Suomen Kuvalehti, 16.02.1924, nro 7, s. 8, Kansalliskirjaston digitaaliset aineistot
Bzura

[
{
  "type": "ExternalData",
  "service": "geoline",
  "ids": "Q656640",
  "properties": {
      "stroke": "#00BFFF",
      "stroke-width": 3, 
    "stroke-opacity": 1 }
}
]

**Bzura** on 166 kilometrin pituinen joki Puolassa. Se on Veikselin sivujoki. Bzura laskee Veikseliin Wyszogródin kaupungin kohdalla.

Bzura tuli tunnetuksi toisessa maailmansodassa Kutnon taistelusta. Taistelu tunnetaan useilla kielillä nimellä "Bzuran taistelu". Taistelussa kohtasivat syyskuussa 1939 Saksan ja Puolan joukot.
Stryków

**Stryków** on kaupunki Puolassa, Łódźin voivodikunnassa. Se on samannimisen kunnan keskuskaupunki. Kaupungissa on 3&nbsp;566 asukasta (2007).

Stryków mainitaan ensimmäisen kerran vuonna 1389. Kaupunkioikeudet se sai kuningas Jagellolta vuonna 1394. Kaupunki kasvoi kauppapaikaksi 1700-luvulla, ja se sai kuningas Sigismund II:lta oikeudet järjestää markkinat kahdeksan kertaa vuodessa. Puolan toisessa jaossa vuonna 1783 Stryków joutui Preussin alaisuuteen.

Vuonna 1807 Stryków siirtyi Varsovan suurherttuakunnalle ja vuonna 1815 Kongressi-Puolalle. Venäjän tsaarit rahoittivat 1700- ja 1800-luvuilla kaupungin tekstiiliteollisuuden kehittämistä. Vuonna 1870 Stryków menetti kaupunkioikeutensa monen muun alueen kaupungin tavoin. Stryków sai rautatieaseman vuonna 1903, kun se osui Łódźista Varsovaan johtavalle junaradalle, ja vuonna 1920 se sai kaupunkioikeutensa takaisin. Toisessa maailmansodassa Strykówin asukkaista noin 45 prosenttia kuoli. Ennen sotaa kaupungin väkiluku oli ollut noin 5&nbsp;000, joista juutalaisia oli 2&nbsp;000. Kuolleiden joukossa oli lähes koko kaupungin juutalaisväestö.

## Lähteet
Euroopanmustamänty

**Euroopanmustamänty** eli **mustamänty** (*Pinus nigra*) on mäntyjen sukuun ja mäntykasvien heimoon kuuluva puu. Sitä tavataan koko Manner-Euroopassa Espanjasta Krimille asti ja myös Vähässä-Aasiassa. Sitä on istutettu myös Pohjois-Amerikkaan. Lajista erotetaan tavallisesti kaksi tai kolme alalajia sen kasvualueen eri osien mukaan.

Euroopanmustamänty voi kasvaa yli 40 metriä korkeaksi. Tummanvihreät neulaset kasvavat pareittain ja ovat 10–15 senttimetriä pitkiä. Kävyt ovat ruskeita, symmetrisiä, melkein kolme kertaa niin pitkiä kuin leveitä. Ne kasvavat lyhyen varren päässä kärki alaspäin. Pituudeltaan kävyt ovat 5–8 senttimetriä pitkiä.

Suomessa euroopanmustamäntyjä kasvaa puistopuina maan eteläisimmissä osissa vyöhykkeillä I–II(–III). Turun yliopiston kasvitieteellisessä puutarhassa on kaksi paksua yksilöä.

## Alalajit
Mustamännyn suomeksi nimettyjä alalajeja ovat:
* korsikanmustamänty (*P. nigra* subsp. *laricio*)
* euroopanmustamänty (*P. nigra* subsp. *nigra*)
* turkinmustamänty (*P. nigra* subsp. *pallasiana*)
* pyreneittenmustamänty (*P. nigra* subsp. *salzmannii*)

## Lähteet
Suomen Rakettitukku

**Suomen Rakettitukku Oy** (yleensä vain Rakettitukku) on vuonna 1994 perustettu suomalainen yritys. Yritys myy ilotulitusvälineitä kuluttajille. Myynti keskittyy lähinnä vuoden viimeiselle viikolle uudenvuoden sesonkiin 27.–31.12. sekä elokuun viimeiseen viikonloppuun, eli Venetsialaisiin. Näistä kertyykin suurimmaksi osaksi yrityksen vuosittainen liikevaihto.

Suomen Rakettitukku on kuluttajailotulitemyynnin markkinajohtaja Suomessa. Yrityksellä on noin 400 jälleenmyyjäpistettä ympäri Suomea uudenvuoden sensongin aikana. Ympärivuotisia myyntipisteitä on neljä. Rakettitukku on ollut hiilineutraali vuodesta 2020 lähtien.

Yrityksen toimipaikka sijaitsee Kempeleen Hakamaalla.

## Lähteet
Gérard Banide

**Gérard Banide** (s. 12. heinäkuuta 1936) on ranskalainen eläkkeellä oleva jalkapallovalmentaja. Hän teki pitkän uran ranskalaisessa liigajalkapallossa päävalmentajana sekä AS Monacon *Centre de Formation*issa. Hänen poikansa Laurent on myös tehnyt uraa jalkapallovalmentajana.

## Ura

Banide aloitti valmennusuransa piskuisessa INF Vichyn joukkueessa 1973. Hän siirtyi AS Monacon Centre de Formationin palvelukseen vuonna 1976. Hän nousi seuran päävalmentajaksi 1979, kun Lucien Leduc jätti tehtävänsä. Banide luotsasi Monacon debyyttikaudellaan Coupe de Francen voittajaksi. Menestys jatkui kaudella 1981/82, kun Monaco voitti Baniden johdolla seurahistoriansa neljännen Ranskan mestaruuden.

Banide jätti Monacon kauden 1982/83 jälkeen, kun mestaruutta puolustanut seura jäi liigassa vasta kuudenneksi. Hän luotsasi kauden 1983/84 FC Mulhousea Division 2:ssa. 

Oltuaan kaksi vuotta sivussa valmennustehtävistä Banide siirtyi 1986 Olympique de Marseillen päävalmentajaksi. Banide johdatti seuran ensimmäisellä kaudellaan hopealle niin liigassa kuin cupissakin. Kausi 1987/88 ei ollut yhtä menestyksekäs ja Banide jätti tehtävänsä Marseillen jäätyä liigassa kuudenneksi.

Banide oli työttömänä vain pari kuukautta siirtyen syyskuussa 1988 RC Strasbourgin peräsimeen. Hänkään ei kuitenkaan onnistunut pelastamaan nousijajoukkuetta putoamiselta, vaan liigassa sijalle 18 jäänyt Strasbourg hävisi putoamiskarsinnoissa Brest Armoriquelle yhteismaalein 2–3.

Vuonna 1990 Banide palasi Monacoon ja siirtyi työskentelmään seuran Centre de Formationiin. Helmikuussa 1995 hän nousi seuran päävalmentajaksi Jean-Luc Ettorin lähdön jälkeen ja luotsasi seuran kauden päätteeksi kuudenneksi. Kauden jälkeen Banide palasi takaisin Centreen, jossa hän työskenteli aina kesään 2002 saakka, jolloin hän jäi 66-vuotiaana eläkkeelle.

### Meriitit valmentajana

* Ranskan mestaruus: 1982
**Hopeaa: 1987
* Coupe de France: 1980
**Hopeaa: 1987
Dagbladet (norjalainen lehti)

**Dagbladet** on norjalainen päivälehti, joka ilmestyy Oslossa. Se perustettiin vuonna 1869 ja on perinteisesti tunnettu radikaalina kulttuurilehtenä. Dagbladet on ollut pitkään maan kolmanneksi suurin lehti Verdens Gangin ja Aftenpostenin aamupainoksen jälkeen. Lehti ilmestyy päivittäin. Lehden lukijakuntaan kuuluu noin 25&nbsp;% Norjan aikuisväestöstä.

## Lähteet

## Aiheesta muualla
*Dagbladetin kotisivut
Joulu saavu mun luoksein

**Joulu saavu mun luoksein** on suomalaislaulaja Tomi Markkolan joululevy. Se julkaistiin 5. marraskuuta 2008. Albumi sisältää sekä uusia että vanhoja joululauluja.

## Kappaleet
# Joulu, saavu mun luoksein – 3.51
# Pihamailla joulun kuiskaus – 4.16
# Lunta saa tuiskuttaa – 3.09
# Ensimmäinen yhteinen joulu – 4.03
# Jeesuslapsen nähdä tahtoisin – 3.11
# Vaikkei enkeleitä ollakaan – 3.32
# Tänä jouluna – 3.38
# Jouluaaton rivitanssi – 3.06
# Joulumielellä – 3.02
# Joulunkyyhkynen – 3.26
# Sydämessäni on taivas – 4.17
# Oi jouluyö – 4.12
# Maa on niin kaunis – 3.27

## Lähteet
* Albumi Edel Records Finlandin sivuilla
Kaupunkioikeudet

**Kaupunkioikeudet** olivat merkittävä eurooppalaisten kaupunkien piirre lähes koko toisen tuhatluvun. Ne toivat mukanaan myös velvollisuuksia.

Oikeudellisesti kaupunki erotettiin ympäröivästä maaseudusta hallitsijan myöntämällä asiakirjalla, jossa määriteltiin kaupungin oikeudet ja lait. Tavallisesti oikeudet liittyivät kaupankäyntiin, kuten markkinoiden pitämiseen, tavaran varastointiin ja niin edelleen, sekä ammattikuntalaitokseen. Jotkin oikeudet olivat pysyviä, ja niihin saattoi kuulua oikeus tulla nimitetyksi kaupungiksi. Samalla voitiin myöntää jonkin verran itsehallinnollisia oikeuksia, oikeus osallistua valtiopäiville, ja myös verohelpotuksia saatettiin myöntää.

## Suomessa ja Ruotsissa
Suomessa kaupunginoikeudet lakkasivat olemasta vuoden 1977 alussa, jolloin voimaan tullut uusi kunnallislaki poisti kuntamuotojen väliset erot. Ruotsissa kuntamuotojen erot poistuivat muutama vuosi aiemmin vuonna 1971, ja siellä kaupunki-nimityskin poistui silloin virallisesti käytöstä. Suomessa oli tosin vielä 1990-luvun lopulla muun muassa rakennuslaissa eräitä vain kaupunkeja koskevia säädöksiä, mutta ne eivät koskeneet kuntia, jotka olivat tulleet kaupungeiksi myöhemmin kuin uuden kunnallislain tullessa voimaan. Toisaalta ne koskivat ensinnäkin niitä kaupunkeja, jotka kunnallislain voimaanastumiseen astikin olivat olleet kaupunkeja, ja toiseksi niitä kaupunkeja, jotka olivat olleet lain voimaanastumiseen asti kauppaloita (lain astuessa voimaan kaikista Suomen kauppaloista tuli kaupunkeja paitsi Karhulasta, joka yhdistettiin Kotkaan).
Herbert Friedmann

**Herbert Friedmann** (22. huhtikuuta 1900 Brooklyn, New York, Yhdysvallat – 14. toukokuuta 1987 Laguna Hills, Kalifornia) oli yhdysvaltalainen lintutieteilijä.

Friedmann kiinnostui linnuista 16-vuotiaana käytyään American Museum of Natural Historyssa. Hän opiskeli Cornellin yliopistossa ja väitteli tohtoriksi 1923 Arthur A. Allenin ohjauksessa. Hän sai kolmivuotisen apurahan ja vietti pääosan ajasta Etelä-Amerikassa ja Afrikassa. Tulokset hän julkaisi maineikkaassa teoksessaan *The Cowbirds: A Study in the Biology of Social Parasitism* (1929). 1920-luvulla hän opetti Brownin yliopistossa ja Amherst Collegessa. Vuonna 1929 hän sai kuraattorin viran Smithsonian-instituutin luonnonhistoriallisen museon lintuosastolla ja palveli virassa vuoteen 1959, jolloin hänestä tuli museon eläintieteen laitoksen ylikuraatori. Vuonna 1929 hänestä tuli American Ornithologists' Unionin jäsen, ja hän toimi yhdistyksen puheenjohtajana 1937–1939.

Friedmann matkusti uudelleen Afrikkaan 1950–1951 ja tutki etenkin loistikkojen (*Prodotiscus*) biologiaa. Loistikkatutkimus toi hänelle Kansallisen tiedeakatemian Elliott-palkinnon 1959. Hän myös jatkoi turpiaalitutkimustaan.

Vuonna 1961 Friedmann nimitettiin Los Angelesin piirikunnan luonnonhistoriallisen museon johtajaksi, ja hän toimi virassa aina eläkkeelle jäämiseensä saakka 1970. Samana vuonna hän matkusti Etelämantereelle arvioimaan Yhdysvaltain kansallisen tiedesäätiön biologista tutkimusprojektia.

Friedmann tapasi tulevan vaimonsa, tanskalaisen maatalousasiantuntijan Karen Juul Vejlon, Washingtonissa 1936–1937. Heidät vihittiin 1937. Heidän tyttärensä Karen on taidehistorioitsija.

Friedmann julkaisi 17 kirjaa ja noin 315 tieteellistä artikkelia. Hän nimesi useita uusia lintulajeja ja alalajeja, muun muassa hopeasarvinokan (*Bycanistes brevis*).

## Lähteet

* Muistokirjoitus (''The Auk'')
Tukholman lentoasema

**Tukholman lentoasema** voi tarkoittaa seuraavia lentoasemia:
* Arlandan lentoasema (ARN/ESSA) – Tukholman päälentoasema
* Barkarbyn lentoasema (ESKB) – lähinnä yleisilmailua palveleva Ruotsin ilmavoimien entinen tukikohta
* Bromman lentoasema (BMA/ESSB) – Tukholman vanha päälentoasema
* Skavstan lentoasema (NYO/ESKN) – Nyköpingissä sijaitseva lähinnä rahti- ja halpalentoyhtiöitä palveleva lentoasema
* Västeråsin lentoasema (VST/ESOW) – lähinnä halpalentoyhtiöitä palveleva lentoasema
Lapskoussi

**Lapskoussi** (, , ), "sekasotku", on etenkin Saksassa ja Skandinaviassa suosittu ruokalaji, joka on tehty keitetystä tai paistetusta naudanlihasta ja perunasta. Myös lampaan- ja poronliha mainitaan eräissä ohjeissa. Ainekset leikataan kuutioiksi, mausteiksi lisätään suolaa ja pippuria sekä laakerinlehti, ja ainekset keitetään yhdeksi keitokseksi, kunnes niistä muodostuu vankka muhennos tai puuromainen seos. Ruokalaji voi sisältää myös porkkanaa, lanttua ja sipulia. Ruokalaji tarjoillaan yleensä leivän, mahdollisesti etikkakurkun ja -punajuuren kera.

Suomessa lapskoussi tunnetaan erityisesti Rauman perinneruokana. Lapskoussi liittyy merenkäynnin perinteisiin. Ruokalajin valmistuksessa hyödynnettiin aiemmin ruoantähteitä, kuten muilta aterioilta tähteeksi jäänyttä lihaa ja läskiä. Sitä pidettiin tästä huolimatta tavallista arkiruokaa parempana. Raumalainen lapskoussi tarjoillaan nykyisin voisulan, punajuuren ja suolakurkun kanssa.

Sanan alkuperä on tuntematon, mutta ruokaa pidetään yleisesti merimiesten suosimana.

Samantapainen ruoka on Varsinais-Suomessa tunnettu holomuussi.

## Lähteet

## Aiheesta muualla

*Lapskaus Raholan syötäviä sanoja -sivustolla
I’m Outta Time

**I’m Outta Time** on rock-yhtye Oasiksen kappale ja single, joka julkaistiin 1. joulukuuta, 2008, ja nousi Britannian singlelistan sijalle 12. Kappaleen on kirjoittanut Liam Gallagher ja kappaleeseen on samplattu John Lennonin puhetta eräästä antamastaan haastattelusta vuodelta 1980. "I'm Outta Time" on tyylillisesti hyvin paljon Lennonin kappaleen "Jealous Guy" tapainen. Single ei yltänyt kotimaassaan singlelistan TOP10:een, vaan se rikkoi yhtyen ennätyksellisen 22 singlen mittaisen TOP10-putken ja on huonoiten menestynyt Oasis-single sitten vuoden 1994. Singlen B-puolia ovat formaatista riippuen muita Dig Out Your Soul -albumilta löytyvä kappaleita erilaisina miksauksina tai demoja. Singlen kansi on Julian Housen suunnittelema.

## Kappaleet

Kaikki kappaleet on kirjoittanut Liam Gallagher, ellei toisin mainita.

**CD**
# "I'm Outta Time"
# "I'm Outta Time" (Remix)
# "The Shock of the Lightning" (Jagz Kooner Remix) (Noel Gallagher)

**7"** #1
# "I'm Outta Time"
# "To Be Where There's Life" (Neon Neon Remix) (Gem Archer)

**7"** #2
# "I'm Outta Time" (Twiggy Ramirez remix)
# "The Shock of the Lightning" (Jagz Kooner Remix) (Noel Gallagher)

**Digital bundle**

# "I'm Outta Time" (album version)
# "I'm Outta Time" (Twiggy Ramirez remix)	
# "I'm Outta Time" (demo) 

## Aiheesta muualla
* Oasis - I'm Outta Time (Official Video) YouTubessa
Preston Tucker

**Preston Thomas Tucker** (21. syyskuuta 1903 – 26. joulukuuta 1956) oli yhdysvaltalainen autotehtailija. 
 
Preston Tucker ystävystyi kilpa-ajaja, autosuunnittelija Harry Millerin kanssa, kun hän vietti aikaansa kilparatojen varikoilla. Ystävyydestä sai alkunsa yksi yhdysvaltalaisen autoteollisuuden kunnianhimoisimmista hankkeista. Tucker päätti rakentaa ystäviensä autosuunnittelija Alexander Tremulisin, teknisen asiantuntijan John Eddie Offuttasin ja Harry Millerin avustuksella auton, joka olisi muotoilultaan tulevaisuutta ja hinnaltaan niin edullinen, jotta kenellä tahansa olisi varaa ostaa hänen nimeään kantava auto.

Teknisiltä ratkaisuiltaan auto oli tulevaisuutta. Auton moottori oli sijoitettu taakse, ja autossa oli käytössä turvavyöt. Tuckerin ajatus oli varustaa auto kolmannella etulyhdyllä, joka ohjauspyörää kääntämällä kääntyisi ajoradan mukaisesti. Kolmas etulyhty jäi autoihin, vaikka sitä ei saatu toimimaan suunnitellulla tavalla. Autossa oli lisäksi erillisjousitus ja hydrauliset jarrut. Väitetään että Tucker olisi saanut innoituksensa 1930-luvun Tatran malleista T77 ja T87, joihin hän oli tutustunut toisen maailmansodan aikana Euroopassa ollessaan. Autoissa onkin lukuisia teknisiä yhtäläisyyksiä, muun muassa virtaviivainen muotoilu, takamoottorisuus ja kääntyvä etulyhty.

Prototyyppi nimeltä ”Tin Goose” valmistui kesäkuussa vuonna 1947, ja keväällä 1948 alkoi auton sarjatuotanto. Malli sai nimen Tucker 48. Autoa kehuttiin kaikissa autolehdissä, ja se oli ostajien mieleen.

Preston Tucker sai syytteet petoksesta ja arvopaperihuijauksesta. Oikeudenkäynnissä väitettiin, että hän oli myynyt olemattoman autotehtaan osakkeita ja kerännyt ennakkomaksuja autosta, jota ei ollut tarkoitus valmistaa eikä koskaan valmistettaisi. Oikeudenkäynnin aikana rakennuksen eteen ajettiin ”todisteena” kaikki 51 valmistettua autoa. Kaikki syytteet hylättiin, mutta oikeudenkäynti ja kielteinen julkisuus oli romahduttanut osakkeiden arvon yhdessä yössä. Maaliskuussa 1949 tehdas lopetti toiminnan. Preston Tuckerin tehdas valmisti kaikkiaan 51 autoa, joista vuonna 2008 on jäljellä 47 kappaletta. Yksi autoista, alustanumero 1038, myytiin elokuussa 2008 yhdysvaltalaisessa autohuutokaupassa runsaalla miljoonalla dollarilla.

Preston Tuckerin elämästä kertova elokuva *[[Tucker – mies ja unelma]]* valmistui 1988.

## Lähteet

*Automotive History, sisältää valokuvia

## Aiheesta muualla

*Tucker owner club
Société Générale

**Société Générale S.A.** (SG, SocGen) on suuri ranskalainen pankki ja rahoituslaitos, jolla on toimintaa ympäri maailman. Se on yksi kolmesta isosta ja perinteisestä ranskalaispankista ("Les trois vieilles") Crédit Lyonnais'n (LCL, osa Crédit Agricole -ryhmää) ja BNP Paribas'n ohella.

Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).

Société Généralen kotipaikka on Pariisin Boulevard Haussmannilla ja pääkonttori pankin omassa tornitalossa La Défensen alueella Pariisin länsipuolella. 
Vuonna 1864 perustetun pankin alkuperäinen nimi oli *Société Générale pour favoriser le développement du commerce et de l'industrie en France* eli suomeksi "Yleisyhtiö tukemaan Ranskan kaupan ja teollisuuden kehitystä". Nykyisin siitä käytetään usein lempinimenomaista lyhennettä SocGen.

Société Généralen liiketoiminta on jaettu viiteen ydinalueeseen: 
#Ranskan-toiminta, jossa *Société Généralen* lisäksi käytössä ovat tuotemerkit *Crédit du Nord* ja *Boursorama*;
#Kansainvälinen vähittäispankkitoiminta, joka ulottuu Ranskan merentakaisten alueiden pankkeihin kuten *Banque de Polynesie* ja *Société Générale Caledonienne de Banque*;
#Yritys- ja investointipankkitoiminta, johon kuuluvat muun muassa *[[Lyxor Asset Management]]* ja *CALIF*;
#Erikoisrahoituspalvelut ja vakuuttaminen, jonka alaisuudessa toimivat tytäryhtiöinä muun muassa *Franfinance Group* ja *Temsys*;
#Yksityispankkitoiminta ja maailmanlaajuinen sijoitusten hallinta, jossa tuotemerkkeinä ovat muun muassa *Newedge Group*, *SGSS France* ja *Parel*.
## Vuoden 2008 johdannaisskandaali
Tammikuussa 2008 Jérôme Kerviel teki johdannaiskaupoilla Société Générale –pankissa tappiota 4,9 mrd. euroa.

## Lähteet
Välineellinen arvo

**Välineellinen arvo** tai **välinearvo** voi olla sekä fyysisen objektin että abstraktin objektin arvo, ei itseisarvo vaan keino saavuttaa jotain muuta. Pragmatismissa keskustellaan siitä, onko olemassa muita kuin välineellisiä arvoja. Heidän mukaansa mitään ei tehdä todella asian itsensä vuoksi, vaan nautinnon (hedonismi) tai jonkin vastaavan hyödyn takia. Toisaalta voi kysyä, onko mitään mieltä siinä, että päätyy äärettömään regressioon joutuessa olettamaan äärettömän määrän päämääriä jonkin asian tekemiselle.

Filosofi Immanuel Kantin mukaan ihmistä ei koskaan saa kohdella välinearvona, vaan itseisarvona. Ihmisen välineellistäminen loukkaisi ihmisarvoa.

Välinearvoja tutkitaan  arvoteoriassa.
Apua, vaimoni on teurastaja

**Apua, vaimoni on teurastaja** on Thomas Schlammen ohjaama yhdysvaltalainen komediaelokuva vuodelta 1993. Siinä Mike Myers esittää kahta roolia: Charlie Mackenziea (päähenkilö) ja Stuart Mackenziea (päähenkilön isä).

## Juoni

Charlie Mackenzie on kahvilarunoilija, jolla ei ole ollut onnea parisuhteissa; yksi hänen tyttöystävistään oli kleptomaani ja toinen mafian palkkalistoilla. Hän alkaa epäillä, että hänen kohtalonsa on jäädä ikuiseksi poikamieheksi. Mutta sitten hän tapaa kauniin, mukavan ja fiksun naisen Harrietin. Suhteen saadessa yhä enemmän syvyyttä alkaa salakavala vainoharhaisuus kuitenkin vaivata Charlieta ja hän epäilee, että Harriet on kuuluisa sarjamurhaaja joka menee naimisiin miesten kanssa vain tappaakseen nämä myöhemmin.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa kankeaksi komediaksi ja antaa sille yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
*
Tucker

**Tucker** voi tarkoittaa seuraavia:

## Henkilöitä
*Brett Tucker (s. 1972), australialainen näyttelijä ja laulaja
*Charlotte Maria Tucker, *A L O E* (1821–1893), englantilainen kirjailija
*Chris Tucker (s. 1972), yhdysvaltalainen näyttelijä ja koomikko
*Darcy Tucker (s. 1975), kanadalainen jääkiekkoilija
*George Loane Tucker (1872–1921), yhdysvaltalainen elokuvaohjaaja, -näyttelijä ja -kirjoittaja
*James Tucker, yhdysvaltalainen animaattori ja televisiotuottaja
*Jim B. Tucker (s. 1960), yhdysvaltalainen lastenpsykiatri
*Jim Guy Tucker (1943–2025), yhdysvaltalainen poliitikko
*Jonathan Tucker (s. 1982), yhdysvaltalainen näyttelijä
*Justin Tucker (s. 1989), yhdysvaltalainen amerikkalaisen jalkapallon pelaaja
*Karla Faye Tucker (1959–1998), yhdysvaltalainen kuolemaantuomittu murhaaja
*Mick Tucker (1947–2002), englantilainen muusikko
*Moe Tucker (s. 1944), yhdysvaltalainen rumpali
*Nana Tucker (s. 1957), yhdysvaltalainen näyttelijä
*P. J. Tucker (s. 1985), yhdysvaltalainen koripalloilija
*Preston Tucker (1903–1956), yhdysvaltalainen autotehtailija
*Roy A. Tucker (1951–2021), yhdysvaltalainen tähtitieteilijä
*Sophie Tucker (1884–1966), yhdysvaltalainen laulaja ja vaudeville-esiintyjä
*Sultan Tucker (s. 1978), liberialainen yleisurheilija
*Tanya Tucker (s. 1958), yhdysvaltalainen country-muusikko
*Tyler Tucker (s. 2000), kanadalainen jääkiekkoilija
*William George Tucker, *John Henry Barbee* (1905–1964), yhdysvaltalainen blueslaulaja ja kitaristi

## Kuvitteellisia henkilöitä
*John Tucker, elokuvassa Kosto on suloinen
*Tucker, Pokémon-rintamapäällikkö
*Shou Tucker, animesarjassa Full Metal Alchemist

## Paikkakuntia
*Tucker, kaupunki Georgian osavaltiossa Yhdysvalloissa

## Muuta
*Tucker 48, suunnitteluvaiheessa *Tucker Torpedo*, Preston Tuckerin tehtaan ainoa valmistunut automalli
**[[Tucker – mies ja unelma]]*, Francis Ford Coppolan ohjaama elokuva Preston Tuckerista vuodelta 1988.
Sarmizegethusan piiritys

**Sarmizegethusan piiritys** käytiin kesä-heinäkuussa 106 keisari Trajanuksen johtamien roomalaisten joukkojen ja daakialaisten välillä, antiikin Daakiassa, Transylvaniassa, nykyisessä Romaniassa. Vaikka ei ole täysin varmaa käytiinkö piiritys todella, vai luopuivatko daakialaiset pääkaupungistaan ja polttivat sen ennen lähtöään, monet historioitsijat ovat sitä mieltä, että piiritys todella käytiin.

## Taustaa
:*Pääartikkelit: [[Daakia]], [[daakialaiset]], [[Daakian sodat]]*

Daakialaiset olivat traakialainen kansa, joka oli jo vuosikausia tehnyt ryöstöretkiä Tonavan yli Rooman hallitsemaan Moesian provinsseihin. Keisari Domitianus oli sotinut daakialaisia vastaan vuosina 85–89, mutta hän oli lopulta joutunut solmimaan Rooman kannalta heikot rauhanehdot Daakian kuningas Decebaluksen kanssa. Vuonna 101 keisari Trajanus hyökkäsi Daakiaan suuren armeijan kanssa tavoitteenaan palauttaa Rooman arvovalta. Sotaretki oli menestyksekäs ja seuraavana vuonna Decebalus joutui antautumaan. Hän joutui luovuttamaan roomalaiset sotavangit ja loikkarit sekä lopettamaan armeijansa varustamisen. Vuonna 105 puhkesi kuitenkin toinen Daakian sota, ja Trajanus joutui jälleen lähtemään Daakiaan. Daakialaiset olivat pahasti alivoimaisia, ja joutuivat perääntymään kohti Daakian pääkaupunkia Sarmizegethusaa. Sillä välin roomalaiset valtasivat daakialaisten linnoituksen yksi kerrallaan. Kesällä Trajanus pääsi kaupungin porteille asti.

## Piiritys

Roomalaiset lähestyivät kaupunkia lännestä ja idästä ja piirittivät sen. Auxilia-joukot hyökkäsivät ensin lännestä joidenkin legioonalaisten ja linkomiesten tukemana. Pian legioonalaiset hyökkäsivät myös idästä tikkaiden kanssa. Taistelu oli kovaa, mutta lopulta roomalaiset onnistuivat murtamaan muurin ja etenemään kaupunkiin. Jotkut daakialaisista antautuivat ja anoivat armoa Trajanukselta. Jotkut kuitenkin valitsivat mieluummin itsemurhan tai pakenemisen. Trajanuksen pylväässä olevat kohokuvat näyttävät erään daakialaisen päällikön juovan myrkkyä ja jakavan sitä myös sotilaille. Tosin toisen teorian mukaan, tämä saattaa kertoa vedenpuutteesta. Roomalaiset tapasivat usein katkaista juomavesiyhteyden kaupunkiin piirityksessä. Legioonalaisten tunkeuduttua yhä syvemmälle kaupunkiin, useimmat daakialaisista päättivät paeta ja sytyttivät kaupungin talot palamaan. Lähtijöiden joukossa oli myös Decebalus, joka pakeni vuorille eloonjääneiden miestensä kanssa.

Roomalaisten vallattua kaupungin, Trajanus käski sen ryöstettäväksi ja poltettavaksi. Tämän jälkeen paikalle rakennettiin roomalainen varuskunta. Decebalus taas jatkoi vielä sissisotaa roomalaisia vastaan syksyyn asti, kunnes hänet jäljitettiin ja saatiin kiinni. Hän ehti kuitenkin tehdä itsemurhan, ennen kiinniottoa. Sota päättyi ja Daakiasta tehtiin Rooman provinssi.

Trajanus perusti 40 kilometrin päähän Sarmizegethusasta uuden roomalaisen kolonian, *Colonia Ulpia Traiana Augusta*, jota alettiin pian kutsua Sarmizegethusaksi.

## Lähteet
*
*
*

### Viitteet
Nummikoski

**Nummikoski** on kylä Kauhajoen kaakkoisosassa, Nummijärven kylän ja Karvian kunnan keskustan välissä. Kylän läpi virtaa pohjois-eteläsuunnassa Karvian puolelle Nummijoki. Joki on Nummijärven laskujoki. Kylän läpi kulkee pohjoisesta Nummijärveltä etelän Karviaan yhdystie 6700. Kylä sijaitsee 162 metrin korkeudessa merenpinnasta.

Karvian läheisyyden vuoksi Nummikosken asukkaat asioivat paljon siellä, kuten myös Nummijärvellä, johon on matkaa 8,9 kilometriä. Nummikoskelta on matkaa Kauhajoen keskustaan 31,8 kilometriä ja Karvian keskustaan 16,8 kilometriä.

Kylässä on toiminut aikoinaan myös koulu, jossa oli lähes sata oppilasta parhaina aikoinaan. Koulu on nykyään harrastekäytössä esimerkiksi 4H-kerholla ja muilla yhdistyksillä.

## Historiaa

Kauhajoen kapinan kostotoimet alkoivat Nummikoskella 8. heinäkuuta 1808, kun kenraali Orlov-Denisovin kasakat polttivat Kaappo Antinpoika Nummijärven torpan.

## Lähteet

## Kirjallisuutta
*Sorvari, Merja ym.: *Nummikosken kylän historiaa ja tarinoita : erämaataloista 2000-luvulle.* Nummikosken maa- ja kotitalousseura, 2012. .
Ihmisyys (kirja)

**Ihmisyys: 1900-luvun moraalihistoria** on Jonathan Gloverin kirja vuodelta 1999. Teoksessa Glover tutkii ihmisen toimintaa yhteiskunnan osana ja ihmisen toiminnan eettisiä perusteita 1900-luvulla tapahtuneissa sotarikoksissa, kansanmurhissa ja väkivaltaisuuksissa.

Teoksen on kustantanut suomenkielisenä kustannusosakeyhtiö Like ja Rauhanpuolustajien rekisteröity yhdistys. Teoksen suomentamiseen saatiin tukea Suomen kirjallisuuden edistämisvarojen valtuuskunnalta sekä Suomen kirjasäätiöltä.

## Lähteet

## Aiheesta muualla
* Näyte ensimmäisestä luvusta. 
* Steven Pinker: All About Evil . *The New York Times* 29.10.2000. 
* David Hulme: Taming the Monster Inside Us . Vision 2001. 
* Juha Sihvola: Matka pimeän ytimeen. *Helsingin Sanomat* 11.2.2001.
* Marko Kivelä: Ihmisyys: 1900-luvun moraalihistoria. Markon lukupäiväkirja 1.1.2004.
*
Paavo Konsén

**Paavo Erkki Konsén** () oli suomalainen jääkärikapteeni.

## Perhetausta
Hänen vanhempansa olivat kansakoulunopettaja Viktor Aleksander Konsén ja Edla Maria Hällström. Hänet vihittiin avioliittoon vuonna 1918 Lempi Charlotta Södermanin kanssa.

## Opinnot
Konsén kävi viisi luokkaa Tampereen klassillisesta lyseota ja Tampereen kauppaopiston sekä suoritti yksityisesti seitsemännen luokan Tampereen lyseossa vuonna 1926.

## Jääkärikausi

Konsén työskenteli konttoristina ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 5. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Konsén saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan lähettiupseeriksi 1. Jääkärirykmentin esikuntaan ja otti osaa sisällissodan taisteluihin Tampereella ja Karjalankannaksella. 

## Sisällissodan jälkeinen aika
Konsén palveli sisällissodan jälkeen toimistoupseerina Yleisesikunnassa. Armeijasta hän erosi 10. kesäkuuta 1921 ja astui Suojeluskuntajärjestön palvelukseen 1. kesäkuuta 1921 ja hänet sijoitettiin päälliköksi Pohjois-Hämeen suojeluskuntapiirin VII alueelle, josta hän siirtyi 1. tammikuuta 1925 alkaen Mäntän suojeluskunnan paikallispäälliköksi. Hänet määrättiin 30. kesäkuuta 1925 astumaan armeijan vakinaiseen palvelukseen ja hänet sijoitettiin Autopataljoonan 1. komppanian päälliköksi. Hänet haudattiin Helsinkiin.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Tuomas Latikka

**Tuomas Latikka** (s. 20. syyskuuta 1985 Jyväskylä) on suomalainen jalkapalloilija. Hänen pelipaikkansa on oikea laitapuolustaja, mutta hän pystyy pelaamaan vasemmallakin.

Kausi 2013 on Latikalle 12. JJK:ssa, jota hän on edustanut jo Kakkosesta saakka. 
Hänellä on seuransa kanssa kauden 2013 loppuun asti ulottuva sopimus.

Kaudella 2015 Latikka edustaa Kutosessa pelaavaa Apolloa.

## Lähteet
* Latikan pelaajakortti Keskisuomalaisen sivustolla
### Viitteet

## Aiheesta muualla
* "Tuomas Latikka jatkaa JJK:ssa"
Hain tarina

**Hain tarina** (*Shark Tale*) on vuonna 2004 ensi-iltansa saanut piirroselokuva. 

## Juoni
Juonessa kuvataan vedenalaista kuvitteellista Gangsteririuttaa, jossa Oscar-niminen kala toivoo pääsevänsä riutan huipulle. Eräänä päivänä hän saa kunnian pahamaineisen haigangsterin Don Linon pojan Frankien surmaamisesta, vaikka se olikin vain ankkurin syytä. Mutta kuuluisuus ja naisten suosio ei tuota lopulta hyvää, kun muita haikaloja hyökkää riutalle ja Oscarin on määrä pysäyttää heidät, vaikka hän ei olekaan sankari. Oscar myös tutustuu toisen Linon poikaan Lennyyn, kuka on vegetaristi ja isänsä vaatimuksista huolimatta varjelee kaloja. Yhdessä Oscar ja Lenny ystävystyvät ja aikovat ylläpitää yhdessä Oscarin mainetta ja kunniaa.

## Äänirooleissa

Suomenkielisen ääniversion ohjasi Antti Jaakola.

## Lähteet